Awɛ̈reŋ ë yïth

Dhulum në Löŋ de Tilroor ë Kuɛt kɔ̈k

**Yeŋu ye Löŋ ë Tilroor ë Kuɛt kɔ̈k?**

Löŋ de *Racial Discrimination Act 1975* (Cth) (the RDA) aye looi bï ya awɛ̈c ë löŋic na yɔŋ yïn raandɔ̈ ë wɛ̈t yen raan ë kuat dɔ̈, cït , kuan bëëi yïn, pandɔ̈ ka raan ë kɔc lik ka nɔŋ kɔ̈u bɛ̈n pandɔ̈ .

Yen aye looi aya bï män ë tilroor ya awɛ̈c ë logic.

**Lëu bï ë löŋ kän ya luɔ̈ɔ̈I nin?**

Yïn alëu ba löŋ de RDA ya luɔ̈ɔ̈I ba cuɔ̈k yaaŋ ya yök në ɣän juɛ̈c ë pïïr de raan abɛ̈n yic :

* **Luui–** yök ë luɔi, ka ye mat në ajuiɛɛr ë luɔi yic, piööc ë kuɛr luɔi, cot tueŋ ë yic.
* **Piöc–** gɛ̈t ë piny ka kuɛ̈n në thukul ë yïk ŋɛk, juääc ( këde raan abɛ̈n), thukul tɔ̈ nhom tueŋ ku jaama.
* **Tëde rëër**–jur ë ɣötic ka ɣɔ̈c ë baai ka bak de ɣöt.
* **Yök de ka luui de konykony**–cït tɔ̈ɔ̈u de wëu ka tamin, konykony ye abɛ̈k akuma ke gam, konykony ë cäth, ka jam, konykony ë kɔc nɔŋ kakɛn cïk kueen ka cït kɔc cï löŋ kueen, dïktor ka kɔc ë kɛ̈k cieŋ looi , konykony ye ɣän yenë ke cam thin gam, adukään ka ɣän yenë ke pol thin**.**
* **Lɔ në ɣän yenë mat kekë kɔc kɔ̈k**–cït täi yic, mɛ̈ktɛ̈ɛ̈p akuma, ɣän ë ciɛ̈m, ɣööt ë nïn de kamaan ka thuukdït yen ëke ɣɛɛc thïn**.**

**Ye tilroor ë kuɛt kɔ̈k ŋu?**

Tilroor ë kuɛt kɔ̈k ee tuɔ̈l na cï raan luɔ̈I yaaŋ ke cie thööŋ ë nhom kekë raan d thööŋ kek në wɛ̈t yen raan ë kuat dɔ̈, cït , kuan bëëi yïn, pandɔ̈ ka raan ë kɔc lik ka nɔŋ kɔ̈u bɛ̈n pandɔ̈. cïtmɛn, yen alëu bï ya ‘ tilroor kënë tɔ̈ɔ̈u kɔ̈I’ na raan muk jur ë ɣööt yic roor kuec bi baai juɔ̈ric raan në wɛ̈t ye yen raan ë kuat dɔ̈ ka wɛ̈t ë cïn ë dɛ̈l.

Tilroor ë kuɛt kɔ̈k ee tuɔ̈l aya të nɔŋ yen löŋ ka ajuiɛɛr ë luɔi cï tääu piny yen thöŋnhom tënë raan abɛ̈n kua anɔŋic yaaŋ tënë kɔc ke kuat töŋ wɛ̈t yen raan ë kuat dɔ̈, cït , kuan bëëi yïn, pandɔ̈ ka raan ë kɔc lik ka nɔŋ kɔ̈u bɛ̈n pandɔ̈. Kän aye cɔɔl ‘ tilroor cï tɔ̈ɔ̈u kɔ̈u’. cïtmɛn, yen alëu bï ya tilroor cï tɔ̈ɔ̈u kɔ̈u na ye të lueel akutnhom cï luɔ̈ɔ̈I yen ɣan kɔc cï luɔ̈ɔ̈I acie dhil bïk ya cieŋ akum ë nhom ka kɔ̈k yen ëke nhïïm kum ë luɔi yic, cïmɛn lëu bï naŋ yaaŋ tɔ̈ thïn tënë kɔc lik ë kuɛt kɔ̈k.

**Ye män ë kuɛt kɔ̈k ŋu?**

.

Yen awɛ̈c në löŋic ba kɛ̈ŋ ya looi ë juääc yic në kuer atekthok ca tääu në kuat, cït, baai ka të bïï raan ka akut ë kɔc thïn kɔ̈u yen lëu bï **raan dɔ̈ raac puɔ̈u**, **lɛ̈t,** **yɔ̈rguɔ̈p ka riɛ̈ɛ̈c**

Cït mɛn män ë kuɛt kɔ̈k alëu bï naŋ :

* ka cï gɔ̈t ë enternet yic ye kɔc kɔ̈k rac puɔ̈th , nɔŋiic ɣän akutnhïïm yenë teer thïn, ɣän yenë gɔ̈t thïn, ɣän yenë ke röt nyic thïn ku ɣän yenë ke bïdooth rɔm thïn
* ka cï gɔ̈t ka thuraa ye kɔc kɔ̈k rac puɔ̈th në kë cï gät aɣeer cïtmɛn de awɛ̈reŋ ë ciɛɛl de wël yam, magadhën ka awɛ̈rak yenë kë looi luɛɛl thïn.
* jam ë wɛl rɛc kɔ̈k puɔ̈th në thää cï juääc ye nhom kut
* ka cï gɔ̈t ye lɛ̈ɛ̈t në ɣän ye juääc ke rɔ̈m, cït adukän, ɣän ë luɔi, täi yic, ka yenë ke cath ku thukulic
* ka cï gɔ̈t ye lɛ̈ɛ̈t në ɣän ë pol ë kɔc ë pol, kɔc daai, kɔc ëke puɔ̈ɔ̈c ku kɔc muk mɛ̈ktääp.

# Të cï tɛ̈k ë kɔc rac puɔ̈th cï tääu në kuɛt kɔ̈k cie awɛ̈c në löŋ?

Löŋ de RDA akɔɔr bï yic yenë jam ë nhomlääu (‘ nhomlääu ë jam’) ku yic de rëër keyï lääu tënë män ë kuɛt. Löŋ de RDA ee ka böth käk lueel lɔn ye kek awɛc ë löŋic na yeke **“ looi apuɔth ku puɔ̈n lɔcar”** në :

* **lon ë tëët ku kɛ̈ɛ̈r-** cïtmɛn, pol yenë kɛ̈k ë kɔc ë kuat kɔ̈k nyuɔɔth thïn në raan yen looi pol .
* **Wël cï gɔ̈t, gät aɣeer, kë kuanyic ka ateer loi në yith ë piöc ka wɛ̈t de kɛ̈k ë pïr-** cïtmɛn, kuɛ̈nyic ku ateer wël ajuiɛɛr ë juääc cït bɛ̈n, cieŋcieŋ kuɔ̈t ka ajuiɛɛr loi thok ë akut tök.
* **luɛl ë balak lɔcök ku lenyip në wël kek puɔth kekë juääc-** cïtmɛn, balak lɔcök në awɛ̈reŋ ë wël ë yam yic në biäk de ka ye kɔc ë kuɛt kɔ̈k rac puɔ̈th**.**
* **luɛl ë wɛ̈t lɔcök, na yekë luel ye kënë ŋɛk ye yök keye yic.**

# Yeŋu lɛ̈u bï ɣɛn looi na yɔ̈k tilroor ka män ë kuɛt kɔ̈k?

Yïn alëu ba göör ë kuer lueel emïtöŋë kekë raan ka kɔc ë kek tɔ̈ thïn.

Na kän akën yen thöl ë luɔi, ka ye yïn yök ka cie lëu ba kän looi, yïn alëu ba dhulum looi tënë akutnhom de Australian Human Rights Commission ( Akutnhom de kɔc Australia ye Yith ë Raan kuanycök). Yïn alëu ba rɔt gɔ̈ɔ̈r raan nyic löŋ aya, raan lueel wɛ̈tdu, ka akutnhom ë tacjiir bïk dhulum looi ë nyindu yic.

Yen acïn wëu yeke nyaai ba dhulum looi tënë Akutnhom.

Dhulumdu akɔɔr bï tɔ̈ ke cï gɔ̈t. Akutnhom anɔŋ poom lëu ba thiɔ̈ɔ̈ŋ ku tuɔ̈c ɣook në kë yenë awɛ̈rak tuɔɔc ka pakth ka alëu ba dhulum tuɔɔc ë lanyic në webthiaat da yic. Na yïn acie lëu ba dhulum du gɔ̈t, ɣok alëu buk yïn kony.

Të bï dhulumdu luui yen apuɔth bï dhil ë gɔ̈t ke dhuk ka teerë nhïïm në kënë cï rɔt looi yen luui yïn ë dhulum në biäk de tilroor ye awɛ̈c ë löŋic ku yïn adhil ba kë cï rɔt looi abɛ̈n lueel në lɔɔŋdu nɔŋiic kë cï tuɔ̈l, nin ku tëno yen cï yen tuɔ̈l thïn ku yeŋa cï rɔt mat thïn.

Dhulum alëu bï looi ë kuat ë thoŋic. Na kɔɔr raan ë wël geeric ka raan ë thok waaric, ɣok alëu buk ë kän juiir.

# Ye tënö lëu bï ɣɛ̈n lëk juɛ̈c yök thïn?

Australian Human Rights Commission’s ( Akutnhom de kɔc Australia ye Yith ë Raan kuanycök) aye cɔl në käk :

**Telepun**

National Information Service: 1300 656 419 or (02) 9284 9888
TTY: 1800 620 241 (toll free)
Fax: (02) 9284 9611

**Kɛ̈ yenë awɛ̈rak tuɔɔc**
GPO Box 5218
Sydney NSW 2001

**Ë laanyic**Imeil: infoservice@humanrights.gov.au
Webthiaat: [www.humanrights.gov.au](http://www.humanrights.gov.au)

Yïn alëu ba dhulum looi ë laanyic
[www.humanrights.gov.au/complaints\_information/online\_form/index.html](http://www.humanrights.gov.au/complaints_information/online_form/index.html).

Na cï yïn miŋ ka cie piŋ apuɔth yïn alëu ba ɣook cɔl në TTY ë 1800 620 241. Na kɔɔr yïn raan ë Auslan interpreter ( raan ë jam ë mïŋ waaric ), ɣok alëu buk ë kän juiir.

Na cï yïn cɔɔr ka cie ye daai apuɔth, ɣok alëu buk lëk gam në kuɛr kɔ̈k në thiëc den.

## Ɣän yenë ke cööt tënë dhuluum ke män ë kuɛt kɔ̈k

Na diɛɛr yïn në biäk de akölköl ë kɔc rac puɔ̈th në midiɛ yic, wël ciɛɛl ëke aliiric ka në laanyic, yïn alëu ba dhulum looi tënë Australian Communications and Media Authority (ACMA) ( akutnhom ë jam de kɔc Australia ku midiɛ) ; akutnhom ajuiɛɛr ë leec ë kɛ̈ŋ ; akutnhom de kɔc Australia ye wël caal në akölköl ye ɣäth aɣeer në awɛ̈reŋ ë lëk. Yïn alëu ba dhulu, looi aya tënë Raan tueŋ yenë kɛ̈ŋ gät aɣeer ka Raan muk manɛ̈thɛ̈ma de midiɛ.

Na diɛɛr yïn në biäk kɛ̈k ë kɔc rac puɔ̈th tënë kɔc akɛthnhïïm, yïn alëu ba lɔ tënë Community Justice Centre bïk yï kony luk de kɛ̈ wääc , ka Department of Housing ( Mɛ̈kɛ̈m ë Ɣööt) na rɛ̈ɛ̈r yïn tëde ɣööt ë juääc.

**Na cï yïn riääc tɔŋ bï luɔ̈I ka bï riɛ̈ŋ tɔŋ lɔɔr në bolïth.**

**Luup ë nhom në löŋic abɛ̈n**

Na ye tak lɔn bï yïn dhulum looi, yïn alëu ba göör në luup ë nhom de löŋ ka cɔl akutnhom dun ë tacjiir. Ɣän ë kɔc ë baai ke konykony ë löŋ alëu bï luup ë nhom cïn wëu yeke nyaai në biäk de tilroor ku buɔ̈ɔ̈i. Ka yenë jam kekë mɛ̈ktɛ̈m dun de löŋ ë kɔc ë baai thiɔ̈k alëu bï yök në [www.naclc.org.au/directory](http://www.naclc.org.au/directory).

**Jai ë röt: Lëk tɔ̈ në awɛ̈reŋ ë yith känic acï juiir kake ye kɛ̈k ë nyuuth këpɛ̈c. yen acie degɛɛr de luup ë nhom ë löŋ.**